EZ AZ EPIZÓD A KORONAVÍRUS-JÁRVÁNY IDEJÉN KÉSZÜLT
A NEW YORK ÁLLAMI BÜNTETÉS-VÉGREHAJTÁSI INTÉZET
KÖTELEZTE A FOGVATARTOTTAKAT A MASZKVISELÉSRE
Ha visszatekintek az életre, amit éltem…
Az nem is volt élet.
Sosem voltam rossz ember.
Egész életemben félreértettek,
mert én sem értettem magamat.
A 2000-ES ÉV ÓTA
TÖBB MINT 300 000 GYILKOSSÁGOT KÖVETTEK EL AZ EGYESÜLT ÁLLAMOKBAN
Bántottam másokat. Méghozzá nem is kicsit.
De azelőtt nem öltem meg senkit.
Ez olyasmi, amivel már örökké együtt kell élnem.
AZ ELKÖVETŐK TÖBB MINT 25%-ÁNÁL DIAGNOSZTIZÁLTAK
SÚLYOS MENTÁLIS BETEGSÉGET
Több év börtönbe telt,
hogy elfogadjam, hogy megöltem valakit.
EZ A 02B0916-OS ELÍTÉLT TÖRTÉNETE
A NETFLIX SOROZATA
ÁRAMSZÜNET
ATTICA FEGYHÁZ NEW YORK
2002 ÁPRILISÁBAN JAMES WALKERT ELÍTÉLTÉK
A BOLTI ALKALMAZOTT JAMES CURRY MEGGYILKOLÁSÁÉRT
Bár jelenleg is a büntetésemet töltöm,
saját magamat is büntetem ezért.
Az a személy, aki most itt ül önök előtt…
akkor nem vállalta volna a felelősséget…
semmiért.
WALKER SOHA NEM TAGADTA A GYILKOSSÁG ELKÖVETÉSÉT,
ÁM ÁLLÍTÁSA SZERINT NEM EMLÉKSZIK RÁ
Nem érdekelt a felelősség.
Csak az érdekelt… hogy egyek, aludjak és betépjek.
1963-ban születtem a New York állambeli Rochesterben.
Ez igazi nagyváros volt, rengeteg kihívással.
Akkoriban nagyon nehéz volt egyedülálló szülőnek és gyereknek lenni.
A testvéreimmel nagyon közel álltunk egymáshoz.
Ha egyikünk nem volt otthon,
mintha hiányzott volna egy darab puzzle, nem stimmelt a dolog.
És legtöbbször én voltam a hiányzó darab.
WALKERNEK MÁR FIATALKORÁTÓL KEZDVE NEHÉZSÉGET OKOZOTT
A TÁRSADALOMBA VALÓ BEILLESZKEDÉS
Amikor iskolás lettem, ott mindig azt mondták,
hogy agresszív vagyok, vagy tanulási zavarral küzdök.
Nem volt gondom a tanulással.
De valamiféle zavarral küzdöttem.
WALKER ÁLLÍTÁSA SZERINT A GYERMEKKORI AGRESSZIÓJA
EMLÉKEZETKIESÉSEKNEK VOLT KÖSZÖNHETŐ,
MELYEKET Ő „ÁRAMSZÜNETNEK” NEVEZ
Hatéves koromban kezdtek el gyógyszerezni,
mert történt egy incidens, melynek során
a tanárom lehúzta a nadrágomat az osztály előtt, és vonalzóval ütött.
Ezen a vonalzón volt egy rézlemez.
Gyerek voltam. Sírtam, meg ilyesmi.
Párszor rám vágott a vonalzóval, aztán visszaküldött az asztalomhoz.
Megfordult, én pedig fogtam egy széket, és hozzávágtam.
Aztán kiszaladtam az óráról.
Ez volt az első áramszünet, amire konkrétan emlékszem.
Mert amikor anyám erről kérdezett, nem emlékeztem rá.
Akkor voltak áramszüneteim, amikor nem szedtem a gyógyszeremet.
Ezek tarthattak két óráig, de akár három hétig is.
Nem voltam tudatában a tetteimnek.
ROCHESTERI AUTÓÜVEG
De a környezetem ebből semmit nem érzékelt.
És ilyenkor nagyon pusztító voltam. Nagyon erőszakos… és defenzív.
TIZENKÉT ÉVES KORÁTÓL KEZDVE WALKER RENDSZERESEN ELSZÖKÖTT OTTHONRÓL
TÖBBSZÖR IS LETARTÓZTATTÁK APRÓBB BŰNCSELEKMÉNYEKÉRT
LOTTÓZZON ITT
Életem nagy részét az utcán töltöttem.
Sok zűrt okoztam,
épületekbe törtem be, tettem, ami a túléléshez kellett.
Valahányszor letartóztattak vagy őrizetbe vettek,
javítóintézetbe kerültem.
Úgy tíz különbözőben voltam.
Ezeknek az lenne a feladatuk, hogy segítsenek,
de nekem többet ártottak, mint használtak.
És innen egyenes út vezetett a börtönig.
FELNŐTTKÉNT
WALKER EGYRE TÖBB BŰNCSELEKMÉNYT KÖVETETT EL
Húsz- és harmincéves korom közt hét és fél évet ültem.
1989.10.12. BETÖRÉSI KÍSÉRLET
Többnyire piti dolgokat követtem el.
BEISMERTE BŰNÖSSÉGÉT 1 ÉV
HARMINCAS ÉVEINEK KÖZEPÉRE HOSSZÚ BŰNLAJSTROMMAL RENDELKEZETT,
ÉS NAGY MENNYISÉGŰ TUDATMÓDOSÍTÓ SZERT HASZNÁLT
Elhatalmasodott rajtam a függőség.
Az áramszüneteket alkohollal és drogokkal próbáltam kordában tartani.
Az egyik percben még te irányítasz, a következőben a szerek irányítanak téged.
Féltem magamtól, mert éreztem, hogy egyre romlik a helyzet.
Az áramszünetek egyre hosszabbak lettek.
Nem volt felettük hatalmam.
2001. JÚLIUS 7., SZOMBAT
A bűncselekmény elkövetésekor 37 éves voltam.
Elszívtam egy adag cracket.
Nem tudtam, mit csinálok, és hova megyek.
A szexshopban kötöttem ki.
01:35-KOR WALKER BESÉTÁLT A „PAJKOS ÉLET” SZEXSHOPBA
PAJKOS ÉLET JÁTÉKOK SZERELMESEKNEK
02:39-KOR ELVÁGTA A BOLTI ALKALMAZOTT JAMES CURRY TORKÁT
CURRY ELVÉRZETT, WALKER PEDIG ELMENEKÜLT A HELYSZÍNRŐL
ÖT NAPPAL KÉSŐBB TARTÓZTATTÁK LE
Azt mondták, megöltem valakit.
Meg azt, hogy beismerő vallomást tettem.
És tényleg megöltem.
Semmire sem emlékszem.
WALKERREL SZEMBEN ELŐRE KITERVELT EMBERÖLÉS VOLT A VÁD,
MELY BŰNCSELEKMÉNY HALÁLBÜNTETÉSSEL SÚJTHATÓ
ISKOLABUSZ
Egyszerűen nem tudtam felfogni, hogy képes volt kioltani egy életet.
Ez nagyon fájt, mert ő a bátyám.
Elképesztően megviselt.
Toni Walker-Coleman vagyok, James húga.
Ez az egyetlen igazi családi kép, amin James is szerepel.
Nincs túl sok képünk Jamesről.
Ő volt a mi kis pufók plüssmacikánk.
Szeretett nevetni, meg ilyesmi.
Anyám mindent megtett, ami tőle telt.
A jó napok nagyszerűek voltak, de akadtak rossz napok is.
Anya rengeteget ivott.
Néha nem tudtuk, milyen állapotban fog hazajönni.
És leginkább Jamesre járt rá a rúd.
Anya a hosszabbítóval bántalmazta, vagy bármivel, ami a keze ügyébe akadt.
Amikor anyánk részeg volt…
Aztán James elszökött otthonról.
Néha egy-két hétre is eltűnt.
Ez idő alatt olykor bajba is került.
Fiúotthonokba került, meg ilyesmi, aztán amikor elég idős lett, börtönbe.
Folyton lecsukták.
Nem emlékszem olyanra,
hogy egy teljes évig egyszer sem került volna vissza.
Azt hiszem, ezt nevezik intézményfüggőnek.
Gyerekként valahányszor letartóztattak vagy őrizetbe vettek,
javítóintézetbe kerültem,
és a 70-es években, meg a 80-as évek elején
ezeket a létesítményeket exelítéltek és gyermekmolesztálók működtették.
Itt biztonságban kéne lenned, de csak úgy érzed, kiadnak
családoknak, hogy ők bántalmazzanak.
Sokszor magamba fojtottam,
mert először azt hittem, az én hibám.
Azt hittem, az elkövetett bűneim miatt teszik ezt velem.
Először összeomlottam…
Aztán robbantam…
A többire pedig nem emlékszem.
Ilyenkor jöttek az áramszünetek.
Nagyjából mindig így működött ez az egész.
Ha magamat nem sikerült eléggé bántanom,
akkor valaki mást bántottam.
Ez durva volt.
És hallottam olyasmit is, amit eddig még nem.
És több dolog is világossá vált előttem.
Tudom, hogy sok mindenen ment keresztül. Ez most még rátett egy lapáttal.
Óriási hibát vétett.
De kik azok a felelős személyek, akik nem végezték a munkájukat?
Senki sem lépett közbe.
Csak hagyták, hogy ez a sok minden egyre jobban felgyűljön benne,
és várták, hogy ez az egész robbanjon,
és ez juttatta oda, ahol most van.
És szerintem ezt sokan nem veszik figyelembe.
Bűnözőt látnak benne.
Mi pedig…
olyan embert, akinek nehéz gyerekkora volt,
és sok szeretetre és odafigyelésre lett volna szüksége.
Mi ezt látjuk.
VÁROSI RENDŐR-FŐKAPITÁNYSÁG
A ROCHESTERI RENDŐRÖK TISZTELETÉRE
WALKERT A ROCHESTERI RENDŐRSÉG TARTÓZTATTA LE
2001. JÚLIUS 12-ÉN
Joe Dominick vagyok.
Pályafutásom során úgy 200–250 gyilkossági ügyön dolgoztam.
Ez a 10 legdurvább közt van.
Nemcsak az erőszakossága,
hanem az összes egyéb körülmény miatt is gondolom ezt.
Az áldozatról, azaz Mr. Curryről nem sokat tudtunk kideríteni.
Úgy fogalmaznék, hogy magányos farkas volt.
Egy családtagját sem tudtuk felkutatni.
Az utolsó pillanatai valószínűleg borzalmasak voltak.
Valaki mögé lépett, és egy szikével fültől fülig átvágta a torkát.
Aztán elvérzett és meghalt.
Szörnyűbb halált elképzelni sem tudok.
Számomra az volt a legrémisztőbb az ügyben,
ahogy James Walker a kihallgatás során viselkedett.
Mert teljesen nyugodt és fesztelen volt
az általa elkövetett erőszakos bűncselekmény kapcsán,
és ez nagyon eltért attól, amihez ilyen helyzetekben szoktam.
BÁR MOST AZT ÁLLÍTJA, HOGY NEM EMLÉKSZIK A GYILKOSSÁGRA,
LETARTÓZTATÁSAKOR WALKER RÉSZLETESEN BESZÁMOLT RÓLA A RENDŐRÖKNEK
Kért egy csomag cigarettát, mi pedig adtunk neki,
aztán megnyílt, és elkezdte elmesélni, miért alakult úgy,
hogy megölte Mr. Curryt.
Beszélgetés közben kellemes ember benyomását keltette.
De maga a gonosz ült velem szemben.
Ez a férfi maga a gonosz.
Hogy ott ült, és részletesen elmondta, hogy gyilkolta meg az áldozatot…
Nem is tudom.
Ez beleégett az agyamba, mert annyira bizarr volt.
James Walker állítását pedig, mely szerint zavart állapotban volt a bűntény során,
nem hiszem el. Soha, egy pillanatig sem hittem.
KÖZPONTI VIZSGÁLATI OSZTÁLY
WALKERT AZUTÁN TARTÓZTATTÁK LE, HOGY BEAZONOSÍTOTTÁK
A BOLT BIZTONSÁGI KAMERÁJÁNAK FELVÉTELEI ALAPJÁN
Ezt a felvételt a bolt biztonsági kamerája rögzítette.
Az látható rajta, ahogy James Walker bátorságot gyűjt a rabláshoz.
Ő az áldozat, James Curry.
Épp a pult mögött áll,
az a személy ott pedig James Douglas Walker.
Simán csak beszélgetnek, nem történik semmi különös.
És Walker már közel három órája ott van.
Azt hiszem, a megfelelő pillanatot várja.
Kicsit előretekerem.
És most következik az…
hogy James Curry kimegy a pult mögül.
Itt is van. Curry kimegy a pult mögül,
és ekkor történik a gyilkosság.
Egy szempillantás az egész.
Talán épp most történik.
James Curry életének épp most vetettek véget.
Itt jön Walker.
Bemegy a pult mögé,
most pedig belenéz a pénztárgépbe.
Valami van ezzel a pénztárgéppel,
az egyik fiókjába nem tud belenyúlni, mert a felsőt nyitja ki,
abban viszont nincs semmi.
Hogy nyílik?
Most az kiabálja James Currynek: „Hogy nyílik?”
De azt hiszem, James Curry ekkor már halott volt.
Letörli a pénztárgépet,
majd távozik.
Tehát azt állítani, hogy zavart volt, és nem tudta mit csinál
a rablás elkövetésének időpontjában, gyakorlatilag süket duma.
Ez az egész kizárólag a rablásról szólt.
Ennyi. Ilyen egyszerű.
Ez a típusú bűncselekmény nem volt idegen James Walker számára.
A múltban is kaszabolt már, ez volt a módszere.
HÉT ÉVVEL JAMES CURRY MEGGYILKOLÁSA ELŐTT
WALKER EGY MAJDNEM UGYANILYEN TÁMADÁST HAJTOTT VÉGRE EGY TÖRÖTT SÖRÖSÜVEGGEL
Megrázó volt. És szörnyű is.
Az ilyesmit sosem felejti el az ember.
Megtanultam elfogadni, de az nem jelenti azt, hogy megbocsátok
a történtekért és azért, amit velem tett, vagy azért, amit elvett tőlem.
1994-BEN DAVID OGDENSKI BOLTI ALKALMAZOTTKÉNT DOLGOZOTT
EGY ROCHESTER BELVÁROSÁBAN TALÁLHATÓ SZEXSHOPBAN
Reggel 7:30–7:40 körül történt az eset.
VOLT SZEXSHOPBÉLI ALKALMAZOTT
Meghallottam a hangját a hátam mögül, aztán egy ütésfélét éreztem,
mintha csak meglegyintett volna.
Azt hittem, csak szórakozik, de aztán lenéztem, és megláttam
egy méretes vértócsát.
Rám nézett, és azt mondta, meg fog ölni.
Teljesen ridegen, bármiféle érzelem nélkül.
Egyszerűen annyit mondott: „Meg foglak ölni.”
Ekkor úgy éreztem, nekem befellegzett,
és csak…
Mondtam neki, hogy októberben lányom születik.
Hogy csak látni akarom őt.
És vigyen a boltból vagy a kasszából amit csak akar.
Nem izgat. Csak látni akarom a lányom.
Erre hirtelen, nagyon meglepő módon,
és ezt a mai napig sem értem, hirtelen leállt,
és azt mondta, várjak ott tíz percig.
Aztán elment.
A rendőrség azt mondta, úgy 15 perc múlva elkapták,
miközben az utcán sétált egy nagy zsák 25 centessel,
amit a boltból vitt el.
Kimentem a mosdóba megnézni a sebesüléseimet,
és egy jó nagy üvegdarabot húztam ki a nyakamból,
a sörösüveg egy darabját.
Van egy hatalmas sebhely itt, a nyakamon.
Van még egy a mellkasomon is, ahonnan gyakorlatilag letépte a bőrömet.
Összesen mintegy 13 különböző sebem van.
WALKER BÖRTÖNBÜNTETÉSÉT NYOLC ÉVBEN MAXIMALIZÁLTÁK
A DAVID OGDENSKI ELLENI TÁMADÁSÉRT
1999 DECEMBERÉBEN, MINDÖSSZE ÖT ÉV UTÁN SZABADLÁBRA HELYEZTÉK
Nem értettem, és nem is tudták megértetni velem,
hogy miért csak ennyit kapott.
Amikor rákérdeztem, nem kaptam választ.
Nem tudok nem arra gondolni, hogy ha tovább van börtönben,
a férfi, akit megölt, még mindig élne, a családjával lehetne.
WALKER 2000 SZEPTEMBERÉBEN MEGSZEGTE
A FELTÉTELES SZABADSÁGRA BOCSÁTÁS FELTÉTELEIT,
EZÉRT KÖTELEZTÉK, HOGY VEGYEN RÉSZT EGY DROGREHABILITÁCIÓS PROGRAMBAN
2001 MÁJUSÁBAN CYNTHIA MOONEY LETT WALKER PÁRTFOGÓ FELÜGYELŐJE
Az első találkozásunkkor volt egy üzenetem Mr. Walker számára,
ami úgy szólt, hogy minden lehetőséget megadok neki,
hogy megváltoztassa az életét.
De erről szabadon dönthetett.
MOONEY MEGPRÓBÁLT SEGÍTENI WALKERNEK, HOGY LEKÜZDJE AZT A VISELKEDÉSMINTÁZATOT,
MELY SZERINTE A BŰNÖZŐI MAGATARTÁSÁÉRT FELELT
Mr. Walker esetében a kábítószer-függősége aggasztott leginkább.
Mivel az közvetlenül köthető az erőszakra való hajlamához,
és ez áll a bűnözői magatartása mögött is.
Úgy másfél hónapja lehettem a pártfogója,
amikor egy rutinszerű elbeszélgetés során
beismerte, hogy a hétvégén visszaesett.
Azt mondtam, azonnal menjen el a drogrehabilitációs tanácsadójához,
dolgozzanak ki egy intenzív programot, és hívjon fel onnan.
És így is tett. Pontosan azt tette, amit mondtam.
Egyenesen a tanácsadójához ment,
akivel kidolgoztak egy intenzív programot
a visszaesés kezelésére.
Aztán gykorlatilag felszívódott.
WALKER EGY HÓNAPON BELÜL MEGGYILKOLTA JAMES CURRYT
Legközelebb akkor láttam James Walkert,
amikor őrizetben volt.
James nagyon letört és csendes volt.
Még a nonverbális kommunikációja is a szomorúságról árulkodott.
Mintha rájött volna, hogy romba döntötte az életét.
De fontos kiemelni, hogy a saját élet sajnálta,
és nem az áldozatét.
Nem bántam meg, hogy segítettem neki.
Remélem, sosem fogom.
Remélem, sosem bánom meg, hogy próbáltam segíteni másokon.
De ő döntött úgy, hogy nem fogadja el a felkínált segítséget.
Ez az ő lelkén szárad.
Szerintem az áramszünetei, már ha egyáltalán valódiak, miatta vannak.
Az ő döntése, hogy nem törődik a mentális egészségével, a függőségével,
majd ezt ürügyként használja arra, hogy másokat szabdaljon fel, öljön meg,
és kegyetlenkedjen.
Így nem hiszem el, hogy nem ő tehet erről.
Erről kizárólag ő tehet, egyedül ő a felelős érte.
WALKER A HALÁLBÜNTETÉS LEHETŐSÉGÉVEL ÁLLT SZEMBEN
JAMES CURRY MEGGYILKOLÁSÁÉRT
James Walkernek esélye sem volt.
Ha valakinek a gyermekkora tele van traumával,
nem kezelik a mentális betegségét, ráadásul kábítószerfüggő is,
az befolyással van a stressztűrő képességére.
Az nagyobb valószínűséggel hallgat a késztetéseire,
és követ el szörnyű, borzalmas bűntetteket.
A LETARTÓZTATÁSÁT KÖVETŐ HÓNAPOKBAN
A NEW YORK ÁLLAMI JOGI SEGÍTSÉGNYÚJTÓ SZOLGÁLAT VÁLLALTA
WALKER ÜGYÉT
Bill Easton vagyok, rochesteri ügyvéd, én képviseltem James Walkert.
Érző szívem van. És ezt büszkén vállalom.
NEW YORK-I FELLEBBVITELI BÍRÓSÁG
Amikor megismertem Jamest, és képviselni kezdtük,
azonnal elkezdtünk kutakodni, hogy a lehető legjobban…
ÜGYVÉD
…megismerhessük a hátterét.
És hat héten belül
rengeteg olyan információra bukkantunk, mely arról árulkodott,
hogy traumatikus gyermekkora volt.
James egyike volt a hét gyermeknek,
akiket az anyja hét különböző apától szült.
A gyermekkorát bántalmazás, elhanyagolás,
és a szülői útmutatás teljes hiánya jellemezte.
A részletek hajmeresztőek.
„Tizenhat hónapos korában
egy ismeretlen felnőtt egy égő tűzhelyre helyezte Jamest.
James másod- és harmadfokú, az ülepén található grillrács alakú
égési sérülésekkel került a sürgősségire.”
Tizenkét napos kórházi kezelésbe telt, mire a sebei eléggé begyógyultak…
És a családjában gyakori volt az erőszak, többször is előfordult gyilkosság.
BÍRÓI KÉZIKÖNYV
James apja egy félelmetes, erőszakos ember volt,
akit James 15 éves korában agyonlőttek.
Tehát olyan családban nőtt fel, melyet az erőszak formált.
Így fennálltak enyhítő körülmények.
Ezek nem szolgálnak mentségül,
de árnyalják az elkövetett bűncselekményt.
Kifejtettük, hogy a halálbüntetés
miért nem lenne megfelelő ítélet James Walker esetében.
EASTON JELENTÉST KÉSZÍTETT,
MELYET WALKER TÁRGYALÁSA ELŐTT BENYÚJTOTT A KERÜLETI ÜGYÉSZSÉGNEK
Az alkoholizmus és a drogfüggőség rengeteg embert érint,
és sok gyermek nő fel csonka családban. Egyeseket alkoholista szülők nevelnek fel.
Van, akinek bebörtönzik egy szülőjét, vagy erőszakot tapasztal a családjában.
Páran elveszítik a szüleiket az erőszak miatt.
De ebben az ügyben az a rendkívüli,
hogy James esetében ezek mindegyike megfigyelhető volt.
Itt egy olyan emberről van szó, akinek az élete szörnyen félresiklott,
és olyan tényezőknek esett áldozatául, melyeknek mind áldozatául estünk volna
az ő helyében.
EASTON JELENTÉSÉNEK LÁTTÁN
AZ ÜGYÉSZEK MEGÁLLAPODTAK, HOGY NEM KÉRIK JAMES WALKER KIVÉGZÉSÉT
EHELYETT A BŰNÖSSÉGE KIMONDÁSA UTÁN
TÉNYLEGES ÉLETFOGYTIGLANI SZABADSÁGVESZTÉSRE ÍTÉLTÉK
Óriásit csalódtam Jamesben, amikor megtudtam, mit tett.
Nincs jogunk elvenni egy életet. Isten rendelkezik minden élet fölött.
WALKER GYERMEKKORÁBAN TEDDY NEVŰ BÁTYJÁVAL ÁLLT
A LEGSZOROSABB KAPCSOLATBAN
Theodore Walker vagyok. Hetünk közül én vagyok a legidősebb testvér.
Úgy 22 éves lehettem, amikor az Úrnak ajánlottam az életemet.
A mi életünk nem volt fenékig tejfel.
De ezzel kellett beérnünk.
ROSE NAGYI VEGYESBOLTJA NYITVA
Volt, hogy megcukroztuk a kenyeret, és azt ettük.
Nehéz gyerekkorunk volt.
Nekem is megvoltak a simlijeim, füvet és kokaint árultam, meg ilyesmi.
De szerintem James még messzebbre ment,
hiszen rabolt, és ehhez hasonló dolgokat művelt.
James öcsém fizikuma mindig tekintélyt parancsoló volt.
Ha felbőszült, nem lehetett bírni vele.
BOLT
Úgy nyolcéves kora körül kezdett igazán megmutatkozni,
hogy ha dühbe gurul, teljesen kezelhetetlenné válik.
Olyankor más emberré vált, teljesen elszállt az agya.
Nem lehetett megállítani. Nem hallott. Nem volt önmaga.
Valahol mélyen mindig is éreztem, hogy James egyszer túl messzire megy majd.
Sosem gondolkodtam ezen, mert nem akartam elhinni,
de a jelek erről árulkodtak.
THEODORE WALKER NEM BESZÉLT AZ ÖCCSÉVEL,
ÉS NEM HALLOTTA A HANGJÁT, MIÓTA 20 ÉVE BEBÖRTÖNÖZTÉK
Anyám nagyon ügyelt, hogy az áramszüneteim titokban maradjanak.
Nem akarta, hogy a testvéreim megtudják, hogy ilyen problémákkal küzdök.
És nem akarta, hogy azt higgyem, emiatt máshogy bánnának velem.
Mindig volt otthonom, de amikor beütött egy áramszünet,
aztán elmúlt,
többször is…
ismeretlen helyen tértem magamhoz.
Gyerek voltam. Otthon lett volna a helyem a testvéreimmel.
És egy épület mögött tértem magamhoz.
És nem tudtam hazamenni, mert fogalmam sem volt, hol vagyok.
Féltem. Sosem tudtam, mi fog történni, vagy hogy mikor.
Az váltotta ki, amikor valaki kiabált velem, vagy bántott.
Azért nem emlékeztem semmire, mert nem akartam.
Ez fantasztikus volt.
Kitárta a szívét.
Ez segített megérteni,
amit vele kapcsolatban tapasztaltam az áramszünetei során,
mert azt hittem, hogy ő csak…
Hogy James ilyen, mert ő mindig is kemény srác volt.
De már tudjuk, hogy nem emlékezett arra, amit pár pillanattal előbb tett.
Sosem beszélt a személyes dolgairól.
Megtartotta őket magának, de ez a James, akit a felvételen hallani…
ez már egy másik James.
Igen. Egy kicsit el is érzékenyültem…
hogy őszinte legyek.
Már jobb ember vagyok, mint azelőtt.
A letartóztatásom óta gyógyszert szedek.
Egy erőszakos cselekményt sem követtem el magammal
vagy mással szemben…
az elmúlt 20 év során.
Egész hátralévő életemben gyógyszerekre és terapeutára lesz szükségem,
de nem a bűncselekmény miatt, amit elkövettem.
Hanem az előtte történt dolgok miatt.
NÉGY HÓNAPPAL AZ ELSŐ INTERJÚJA UTÁN
JAMES WALKER BELEEGYEZETT, HOGY TOVÁBBI KÉRDÉSEKRE VÁLASZOLJON
Az ő döntése, hogy nem törődik a mentális egészségével, a függőségével,
majd ezt ürügyként használja arra,
hogy másokat szabdaljon fel, öljön meg, és kegyetlenkedjen.
Az a helyzet, hogy…
amikor segítségre volt szükségem, kértem.
Elmondtam a tanácsadónak és a terapeutának, hogy mi a helyzet,
és hogy nincs gyógyszerem.
Erre ők: „Oké. Várjuk a jövő héten.”
Szóval nem igaz, hogy kizárólag a drogokra hagyatkoztam.
A gyógyszerem nélkül elvesztettem a kapcsolatot a valósággal.
De most itt ülök önök előtt.
Már más ember vagyok.
És ez örökre így marad.
Már nem szégyellek segítséget kérni.
Ön szerint miért követett el két szinte ugyanolyan támadást
szexshopokban dolgozó férfiak ellen?
Hát, hogy teljesen őszinte legyek,
azért, mert amikor gyerekként az utcán voltam,
az ilyen helyeken bántottak a legtöbbször.
Ilyen egyszerű.
Ha az ember a belvárosban van,
talál ennivalót, ruhát, azt csinál, amit csak akar.
De ezek az emberek
csaléteknek használták ezeket a dolgokat, hogy gyerekeknek árthassanak,
és engem is bántottak.
Azokat az embereket képzeltem oda, akik bántottak,
ezért tettem azt, amit.
Sosem beszélt a személyes dolgairól. Megtartotta őket magának.
De ez a James, akit a felvételen hallani…
ez már egy másik James.
Ez előrelépés, és minden apróságot meg kell ragadnom,
ha az öcsémről van szó.
És a lehető legtöbb pozitív megerősítésben akarom részesíteni,
hogy folytassa, amit csinál. Ne változtasson semmin!
Ezt nagyon nehéz volt végighallgatni.
Hogy… A hangja hallatán úgy érzem,
megérte a 20 évnyi küszködés és változás.
Ez volt a jutalom azért, hogy azzá váltam, aki most vagyok.
Nagyon sokáig féltem önmagamtól,
mert nem ismertem magam.
De most, hogy ismerem, már nincs mitől félnem.
A feliratot fordította: Tóth Norbert